stanford-oval/wikipedia huggingface dataset:
מונטריג'וני

| --- | --- |
מבט אווירי על מונטריג'וני
מבט אווירי על מונטריג'וני
 מדינה:  איטליה איטליה
 מחוז:  טוסקנה טוסקנה
 נפה:  סיינה
 ראש העיר:  אנדריאה פרוסיני (PD)
 שטח:  99.72 קמ"ר
 גובה:  200 מטרים
 אוכלוסייה:  ‏
  ‑ בקומונה:  9,991 (1 בינואר 2023)
  ‑ צפיפות:  10,099 נפש לקמ"ר (2022)
 קואורדינטות:  43°23′24.01″N 11°13′23.95″E﻿ / ﻿43.3900028°N 11.2233194°E﻿ / 43.3900028; 11.2233194
 www.comune.monteriggioni.si.it
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןמונטריג'וני(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןמונטריג'וני(למפת טוסקנה רגילה) פירנצה פראטו ליבורנו ארצו פיסטויה פיזה לוקה גרוסטו מאסה קרארה סיינה אמיליה-רומאניה מאר. אומבריה לאציו ליגו. ס הים הליגורי מונטריג'וני(למפת טוסקנה מוגדלת) פירנצה פראטו ליבורנו ארצו פיסטויה פיזה לוקה גרוסטו מאסה קרארה סיינה אמיליה-רומאניה מאר. אומבריה לאציו ליגו. ס הים הליגורי מונטריג'וני  he tabBackground:;tabBorder:#aaa;defaultTab:0;
מונטריג'וני (איטלקית: Monteriggioni) היא קומונה בנפת סיינה במחוז האיטלקי של טוסקנה.
מונטריג'וני גובלת עם הקומונות סיינה, קאסולה ד'אלסה, קסטלינה אין קיאנטי, קסטלנואובו ברארדנגה, קולה די ואל ד'אלסה, פוגיבונסי וסוביצילה. העיר חשובה מבחינה ארכיטקטורית ותרבותית, וכוללת בתוכה מספר פיאצות. העיר מוזכרת בקומדיה האלוהית של דנטה אליגיירי.
היסטוריה

מונטריג'וני היא עיר בצורה מימי הביניים שנבנתה על תלולית טבעית בידי תושבי סיינה בין השנים 1214 ל-1219 כחזית במלחמתם נגד פירנצה, תוך נטילת פיקוד על ויה קסיה שמשתרכת מואל ד'אלסה וואל סטאגיה לכיוון מערב.
במהלך העימותים בין סיינה לבין פירנצה בימי הביניים, העיר נבנתה והונחה באופן אסטרטגי כביצורים הגנתיים, ועמדה בפני מספר התקפות הן של הפלורנטינים והן של בישופות וולטרה.
בשנת 1554, תושבי סיינה העניקו את שליטת חיל המצב של העיר בידי ג'ובאני זטי, אשר הוגלה מפירנצה. למטרת פיוס עם בית מדיצ'י, זטי העביר את מפתחות העיר לידי כוחותיו של מדיצ'י, דבר שנחשב לבגידה בידי תושבי העיר.
נקודות תיירות

אורכן של חומות העיר המעוגלות הן כ-570 מטרים, והן נבנו לאורך קימורי הגבעה הטבעיים בין השנים 1213 ל-1219. ישנם 14 צריחים מרובעים שממוקמים במרחק שווה, ושני שערים. שער ראשון - פורטה פיורנטינה - נפתח לעבר פירנצה שבצפון, והשער השני - פורטה רומאנה - ניצב מול רומא לכיוון דרום. הרחוב הראשי בתוך חומות העיר מחבר בין שני השערים בקו ישר יחסית.
במרכזה של כיכר העיר הראשית, פיאצה רומא, מוצבת כנסייה שנבנתה באדריכלות רומנסקית וחזות פשטנית. בתים אחרים שניצבים אל מול הכיכר נבנו בסגנון רנסאנס והיו מאוכלסים בעבר בידי אצילים מקומיים וסוחרים עשירים. מעבר לפיאצה הראשית משתרכים רחובות קטנים יותר וגינות ציבוריות בחזית בתים ועסקים קטנים בעיר. בימים עוינים יותר, גינות אלה סיפקו משאבים נחוצים כשאויבים נאספו מחוץ לחומות בעת מצור.
אתרי תיירות נוספים בעיירה הכפרית מונים את:
בדיה די סנטי סלבטורה א'צ'ירינו, מנזר רומנסקי מהמאה ה-12.
כנסייה רומנסקית של סן לורנצו בקולה צ'יופי.
כנסייה קהילתית רומנסקית של סנטה מריה א קסטלו (תאריך בנייה משוערך 971).
הרמיטאז' (מפלט דתי) גותי של סן לאונרדו אל לאגו.
וילה סנטה קולומבה.
חשיבות תרבותית

המשורר הטוסקני דנטה אליגיירי השתמש בצריחים של מונטריג'וני כדי לעורר את תשומת ליבם של הענקים שמקיפים את השאול ביצירתו הקומדיה האלוהית.
כִּי כַעֲטֹר עַל רֹאשׁ עִגּוּל־הַגֶּבַע
הַמִּגְדָּלִים אַרְמוֹן מוֹנְטֵירֵיג’וֹנֵי,
כֵּן אֶת־חֲצִי גוּפָם הָעַז הֵרִימוּ
מִן הַשּׁוּחָה, כַּזֵּר סָבִיב חוֹפֶיהָ,
פֹּה נְפִילֵי מָגוֹר, אֲשֶׁר בְּרַעַם
עוֹד יוֹבִיס מַפְחִידָם מֵרוּם שָׁמַיִם.
העיר מונטריג'וני משחקת תפקיד חשוב במשחקי הווידאו "Assassin's Creed II" ו-"Assassin's Creed: Brotherhood", שניהם מבוססים באופן רופף על אירועים היסטוריים שהתרחשו באיטליה מתקופת הרנסאנס האיטלקי. העיר, ובמיוחד וילה אודיטורה, היא מקום מגוריהם של הפרוטגוניסט הראשי אציו אודיטורה ודודו מריו. וילה אודיטורה עצמה מבוססת על וילה די מיאנו, שאינה ממוקמת במונטריג'וני אלא בצפון-מזרח פירנצה.
השכלה

בתי הספר הציבוריים בעיר כוללים את:
בתי הספר היסודיים (סקואולה ד'אינפנזיה) סי קולודי, דון מוזי ופינוקיו.
בתי הספר העל-יסודיים (סקואולה פרימרה) אי קלבינו, ג'י רודרי ודון ל. מילאני.
בית ספר העל-תיכוני (סקואולה סקונדריה דה אונו פרצ'נטו גראדו) סקואולה מדיה סטאטלה "דנטה אלגיירי".
כל בתי הספר הציבוריים בתוך הקומונה הם חלק מ'אינסטיטוטו קומפרנסיבו סטאטלה די מונטריג'וני', מחוז בתי הספר מספר 38.
בנוסף, בית הספר הבינלאומי של סיינה נמצא גם בתחומי הקומונה.
ממשל מוניציפלי

העיר מונטריג'וני מנוהלת בידי ראש עירייה (סינדקו), לו עוזרים גוף חוקתי (קונסיליו קומונלה) וגוף מנהלתי (ג'ונטה קומונלה). מאז 1995, ראש העיר וחברי הקונסיליו קומונלה נבחרים בידי אזרחים תושבי המקום, בזמן שמשנים 1945 ועד לשנת 1995, ראש העיר נבחר בידי הגוף המחוקק. הג'ונטה קומונלה מנוהל בידי ראש העיר, שממנה חברים אחרים הנקראים 'אססורי'. משרדי הקומונלה ממוקמים בבניין הנקרא 'מוניציפיו' או 'פאלאצו קומונלה'.
מאז 1995, ראש העיר נבחר בידי התושבים מדי ארבע עד חמש שנים. ראש העיר הנוכחי הוא אנדריאה פרוסיני, שנבחר ב-26 במאי 2019 עם 43.3% מקולות הנבחרים.
| ראש העיר | תחילת קדנציה | סוף קדנציה | מפלגה |
| --- | --- | --- | --- |
| פאולו קספריני | 24 באפריל 1995 | 14 ביוני 2004 | הדמוקרטים מהשמאל (אנ') |
| ברונו ולנטיני | 14 ביוני 2004 | 22 באפריל 2013 | המפלגה הדמוקרטית |
| רפאלה סנסי | 22 באפריל 2013 | 27 במאי 2019 | המפלגה הדמוקרטית |
| אנדריאה פרוסיני | 27 במאי 2019 | מכהן | המפלגה הדמוקרטית |
↑  כסגנית ראש העיר מ-22 באפריל 2013 ועד 26 במאי 2014.
גלריית תמונות

חומות העיר מונטריג'וני.
מגדל טורנדו

| --- | --- |

 מידע כללי
 סוג:  גורד שחקים
 כתובת:  דוחה 
 מיקום:  דוחה
 מדינה:  קטר (מדינה) קטר
 הקמה ובנייה
 תקופת הבנייה:  2006–2008 (כשנתיים)
 תאריך פתיחה רשמי:  2008 
 מידות
 גובה:  195 מטר
 קומות:  52
 קואורדינטות:  25°19′09″N 51°31′40″E﻿ / ﻿25.319167°N 51.527819°E﻿ / 25.319167; 51.527819
 www.thetornadotower.com
  (למפת דוחה מוגדלת) א-דעאין א-ריאן אל-וכרהמגדל טורנדו(למפת דוחה רגילה) א-דעאין א-ריאן אל-וכרהמגדל טורנדו
 
מגדל טורנדו, המכונה גם מגדל QIPCO, הוא גורד שחקים בדוחה שבקטר. גובהו של הבניין הוא 195 מטרים ויש בו 52 קומות. בנייתו של הבניין הושלמה בשנת 2008 והוא בניין מאוד מתויר בקטר עקב הרוחב המשתנה שלו והשינויים הגדולים ברוחבו.
הערות שוליים

↑  Tornado Tower, a landmark for Doha and building technology
↑
↑  Tornado Tower to light up Doha skyline
ערך זה הוא קצרמרבנושא גורדי שחקים ובנושא קטר. אתם מוזמנים לתרום לוויקיפדיה ו.
מונסורו

| --- | --- |
סמל מונסורוסמל מונסורו

נוף מונסורו
 מדינה:  צרפת צרפת
 חבל:  פיי דה לה לואר פיי דה לה לואר
 מחוז:  מן ולואר
 ראש העיר:  ז'ראר פרסין (מ-2014)
 תאריך ייסוד:  המאה ה-6 לפנה"ס
 על שם:  טירת מונסורו 
 שטח:  5.19 קמ"ר
 גובה:  27 מטרים
 אוכלוסייה:  ‏
  ‑ בקומונה:  417 (1 בינואר 2021)
  ‑ במטרופולין:  100,000 (2017)
  ‑ צפיפות:  86 נפש לקמ"ר (2015)
 קואורדינטות:  47°12′59″N 0°03′25″E﻿ / ﻿47.21639°N 0.05694°E﻿ / 47.21639; 0.05694
 אזור זמן:  UTC +1
 www.ville-montsoreau.fr
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי מונסורו(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי מונסורו(למפת פיי דה לה לואר רגילה) נאנט אנז'ה לאוואל לה מאן לה רוש סור-יון  ברטאן נורמנדי סאנטר- עמק הלואר  אקיטן החדשה מפרץ ביסקאיה מונסורו(למפת פיי דה לה לואר מוגדלת) נאנט אנז'ה לאוואל לה מאן לה רוש סור-יון  ברטאן נורמנדי סאנטר- עמק הלואר  אקיטן החדשה מפרץ ביסקאיה מונסורו  he tabBackground:;tabBorder:#aaa;defaultTab:0;
 
מונסורו (בצרפתית: Montsoreau) היא קומונה במערב צרפת בעמק הלואר במחוז מן ולואר שבצרפת. מונסורו נמצאת כ-250 ק"מ מדרום מערב לפריז, על גדות הלואר. אוכלוסייתה, נכון ל-2015, היא 447 תושבים.
עמק הלואר שבין סילי-סיר-לואר (Sully-sur-Loire) במזרח לבין שאלון-סיר-לואר (Chalonnes-sur-Loire) במערב, ובפרט מונסורו וטירת מונסורו, הוכלל בשנת 2000 ברשימת אתרי המורשת העולמית של אונסק"ו.
אקלים

| אקלים במונסורו> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים במונסורו> ינואר.11.1.8.8.66 | אקלים במונסורו> פברואר.12.1.4.35 | אקלים במונסורו> מרץ.15.1.6.5.50 | אקלים במונסורו> אפריל.17.4.4.5.3.5 | אקלים במונסורו> מאי.22.5.10.6.45 | אקלים במונסורו> יוני.27.14.2.51 | אקלים במונסורו> יולי.26.4.15.3.27 | אקלים במונסורו> אוגוסט.27.2.15.3.15.5 | אקלים במונסורו> ספטמבר.21.6.11.2.34 | אקלים במונסורו> אוקטובר.19.9.10.2.11.5 | אקלים במונסורו> נובמבר.12.7.4.4.29 | אקלים במונסורו> דצמבר.9.2.2.6.40 | אקלים במונסורו> ... |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: infoclimat
הערות שוליים

↑  Des villages de Cassini aux communes d'aujourd'hui
↑
↑  Recensement de la population
↑  http://www.infoclimat.fr/climatologie/annee/2017/montreuil-bellay-grande-champagne/valeurs/NRA41.html
| --- | --- |
בקרת זהויות :  BnF: cb152618199 (data)  GND: 4552858-5  MusicBrainz: e263ef4f-427d-40c8-b556-fd4be18398b8  SUDOC: 159788498  VIAF: 244284099   WorldCat (עם VIAF): 244284099
מאסדמר (גבינה)

| --- | --- |

 
 מאכלים
 סוג:  גבינה הולנדית, גבינה דחוסה לא מבושלת, גבינה מחלב פרה 
 על שם:  Maasdam 
 מוצא:  הולנד 
 מרכיבים עיקריים:  חלב פרה 
 
גבינת מאסדמר (בהולנדית: Maasdammer) היא גבינה הולנדית בסגנון אמנטל. עשויה מחלב פרה, ומיושנת לפחות ארבעה שבועות.
מאפיינים

גבינה זו מבשילה מהר יותר מאשר גבינות אחרות המיוצרות בהולנד. למאסדמר יש חללים פנימיים, או חורים מתהליך ההבשלה וקליפה חלקה וצהובה. לפעמים, היא מכוסה בשעווה כמו הגאודה. הגבינה נוצרה כדי להתחרות בגבינות אמנטלר השווייצריות בהיותה זולה יותר ומהירה יותר לייצור. בתהליך הכנת הגבינה עם אותם רכיבים כלליים כמו הגבינות שווייצריות, ההולנדים קיבלו בסופו של דבר גבינה אגוזית ומתוקה, אך רכה יותר מהאמנטל, בשל אחוזי לחות גבוהים יותר.
סגנון גבינה זו הוצג בשנת 1984 על ידי חברת Baars כגבינת Leerdammer כסימן המסחרי, למרות שהיא מיוצרת כעת על ידי חברות הולנדיות אחרות תחת השם Maasdammer. שם זה נבחר לכבוד הכפר מאסדמר במחוז דרום הולנד.
לקריאה נוספת

Brigitte Engelmann, Peter Holler: Das Feinschmecker-Handbuch Käse. Ullmann, Königswinter 2008, S. 231, ISBN 978-3-8331-5023-4.
Leerdammer – Marke der Firma Fromageries Bel
Ammerländer Maasdamer – Marke der Molkerei Ammerland
ראו גם

רשימת גבינות
Food portal
הערות שוליים

↑  "Veldhuyzen Maasdam Cheese". veldhuyzenkaas.nl. נבדק ב-25 באוקטובר 2020. {{cite web}}:  (עזרה)
מיוזיס

| --- | --- |

 תחום:  רפואת עיניים 
 מיקום אנטומי:  אישון 
 טיפול:  (+-)-flurbiprofen 
 קישורים ומאגרי מידע
 MeSH:  D015877
 סיווגים
 ICD-10:  H57.0 
 
מיוזיס (בעברית: היצרות האישון) היא מצב של היצרות אישוני העיניים, בשל כיווץ שריר טבעתי בקשתית העין, עד מצב של "אישוני ראש סיכה" 
מיוזיס עשויה להיגרם ממספר סיבות, ביניהן:
שימוש במורפיום, הרואין וסמים אופייטים אחרים.
פגיעה מחומר לחימה כימי
מחלות שונות
מיוזיס עשויה לקרות גם במצב של תאורה חזקה או בפגיעה בגזע המוח.
מי מרום

ערך זה עוסק בסדרת ספרי אמונה. אם התכוונתם לאתר מקראי בו התכנסו מלכי כנען למלחמה על ישראל, ראו .
מי מֵרום היא סדרת ספרים הגותית ("במחשבת האמונה"), העוסקת בענייני הגאולה ואופי הופעתה בדורותינו, תנ"ך, ארץ ישראל, עם ישראל, מועדים ונושאים אמוניים נוספים. מכתב ידו של הרב יעקב משה חרל"פ - תלמידו המובהק של הראי"ה קוק, רב השכונות שערי חסד ורחביה, וראש ישיבות בית זבול ומרכז הרב. חלק מתכני הכתבים אף נמסרו על ידו כשיעורים ודרשות.
עד כה ראו אור עשרים כרכים, בהוצאת הספרים שעל ידי ישיבת בית זבול.
רקע

כבר בשנותיו המוקדמות פרסם הרב חרל"פ חוברות וספרים קטנים (כמו: הד החיים הישראליים, טובים מאורות, ועוד) מדברי תורתו והגותו על מהות התקופה וענייני השעה, על פי דרכו של מורו ורבו הרב אברהם יצחק הכהן קוק. מלבדם, כתב במשך חייו עשרות ספרים בכתב יד אשר לא הדפיסם והוציאם בעצמו, חלקם ככתיבת חידושי תורה קלאסית, חלקם בפנקסים אישיים בהם רשם הגיונות ורעיונות מחשבתיים, וחלקם כרשימות עבור השיעורים והדרשות שנשא בתפקידיו כראש ישיבה ורב שכונה והשיחות שמסר בפני מקורביו, תלמידיו ושומעי לקחו.
בשנת ה'תש"ה הקים הרב חרל"פ את ישיבת בית זבול, ובמסגרתה הוקם מכון הוצאת ספרים - אשר החל לאחר מכן להוציא באופן מסודר את כתביו ושיעוריו של הרב חרל"פ, כשביניהם בולטת סדרת "מי מרום" - המנציחה את שמה של אמו - מרים.
סגנון הסדרה, הן בחלקיה שמכתביו והן בחלקי הדרשות - בולט במקוריותו ומלווה בנוכחות משמעותית של רגשות עמוקים - בדומה לאופי הדרשות שנשא הרב חרל"פ. התכנים מכילים בתערובת הן רעיונות אמוניים ומחשבתיים הסובבים את דברי חז"ל וספרי ההגות היהודיים, והן דברי קבלה ותורת הנסתר. בספרים ניכרים דרכו וחותם תורתו של רבו הראי"ה קוק, בייחוד בחלקים העוסקים בענייני ארץ ישראל ואופי הופעת הגאולה בדורותינו.
ספרי הסדרה

א - על שמונה פרקים לרמב"ם - "ללמד דעה בינה והשכל בחכמת הנפש וטהרתה, היישרת המידות זיכוכן וקניינן, ולפתוח שער להתעלות במעלות השלימות, אורחות הקודש של תורת אלהים חיים גילוייה וסתריה". ספר זו סודר במלואו על ידי הרב חרל"פ עצמו והדפסתו הראשונה הייתה עוד בחייו. תשמ"ב.
ב - על מסכת אבות, הרב חרל"פ סידר עד אמצע פרק ב', ההמשך וההדפס נעשתה לאחר פטירתו. תשמ"ו.
ג - לחם אבירים - "פרקים ברוממות ישראל ודבקותם הנצחית באלקים חיים ופתיחת שערים לשערי הקדש של רזי עליון", תשנ"א. המילה "אבירים" רומזת לזיקתו אל רבו, בהיותה נוטריקון של שמותיהם: "אברהם יצחק יעקב משה".
ד - הגדה של פסח, תשמ"ט.
ה - נימוקי המקראות - ביאורים הערות קצרות על פסוקי התורה ומגילת אסתר, תשמ"א. בשנת תשע"ו יצאה מהדורה חדשה בתוספת הערות באותו סגנון על אגדות חז"ל במסכת ברכות.
ו - מעייני הישועה - עם ישראל, ארץ ישראל והקשר ביניהם. גאולת ישראל ומשמעות תקופתנו כתחיית האומה בארצה. בסוף הכרך צורף ספר הביכורים של הרב חרל"פ "הד החיים הישראליים", והקונטרס "טובים מאורות" שכתב להגן על דברי הרב קוק בספר אורות, תשמ"ב.
ז – אורי וישעי - דרשות ושיחות על חודש אלול, ראש השנה, עשרת ימי תשובה ויום כיפור. וכן מאמרים על ענייני וערכי התשובה. תשנ"א.
שיחות על חמשה חומשי תורה, שנמסרו בביתו בשעת סעודה שלישית (תשנ"ד - תשנ"ח):
ח - ספר בראשית.
ט - ספר שמות.
י - ספר ויקרא.
יא - ספר במדבר.
יב - ספר דברים.
יג - על סידור התפילה, תשנ"ח.
יד - על ספרי תהילים ומשלי, תשנ"ט.
טו – על שלושת הרגלים, תשס"ב.
טז – על חנוכה ופורים, תשס"ד.
יז - מכיל שלושה חלקים: א. דרשות לז' באדר, ב. הספדים על גדולי תורה וצדיקים, ג. "שיעור קומה" - מאמרי עומק לעמידה על דמותו של רבו המובהק הראי"ה קוק.
יח - רזי לי – קטעי הגות ואמונה יסודיים ממחברותיו האישיות. ספר זה מתייחד בכך שבשונה מחבריו - בהן הציג הרב חרל"פ את הגותו באופן אובייקטיבי, בו נחשפת הגותו מהצד הסובייקטיבי: לחוויותיו שלו, התמודדותו עם מתנגדיו, ואישיותו לרבדיה. בספר הגיונות על נושאים רבים, כמו: אמונה, יראה, אומות העולם, בחירה, השגות, חושים, חיים, חסידות, ירושלים, כהונה, מילה, מצוות, משפט, נבואה, קניינים, שמות הקודש, שירה ומעלתה, תפילה ותשובה, בחינת הגר"א ובחינת הבעש"ט, ואף תשוקה, אהבה ועוד.
יט – שערי דעה – פרקים מקיפים של "שיעורים רוחניים ושיחות מוסר" שנמסרו לבני הישיבות בירושלים בענייני לימוד תורה ומידות באחד עשר שערים: שער קריאות לבני הישיבות, שער האמונה, שער המידות, שער היראה, שער אהבה, שער התורה, שער התפילה, שער המצוות, שער גרעי העלייה והעבודה, שער בין המצרים, שער מכתבים לחיזוקה של תורה. פרקי הספר הם מתוך רשימות בכתב ידו שהכין לפני מסירת השיעורים.
כ - אגרות קודש, חלק מאגרותיו שכתב במהלך השנים. חלקן מיועדות לצעירים ועוסקות בהדרכה בלימוד התורה ועבודת ה', חלקן התכתבויות עם גדולי דורו בענייני הכלל ודברי תורה, וחלקן אגרות למקורביו בהן הוא שוטח את דרכו ומחשבותיו בהנהגה ובעבודת ה'. בסוף הכרך נוספו כרוזים ואגרות עליהן חתמו רבנים רבים ובבם גם הרב חרל"פ, כאשר מסגנונן ואופיין ניכר כי הוא שניסחן, וכן כמה נספחים.
הערות שוליים

↑  הניקוד "מֵרום" בצירה מופיע במהדורה הראשונה של הספר (מופיע כאן בקישורים החיצוניים) וכך גם לשון הפסוק שבהשראתו ניתן שם הספר. ספר יהושע, פרק י"א, פסוק ה'.
↑  הקדמתו לכרך הראשון
1 2  סקירה ותקציר 'מי מרום - חנוכה ופורים'
↑  ספרי הרב חרל"פ - מי מרום
↑  משער הספר
↑  מצוינת שנת הדפסת המהדורה החדשה
↑  גם בשערו של זה נכתב כלשון השער של הספר הראשון, והרב חרל"פ התייחס אליו כמעין המשך.
↑  אינכם מכירים אותי כלל, הרב פרופסור נריה גוטל, מוסף "שבת" של "מקור ראשון", י"ח בסיון תשע"ב.
מחקר מיליון הנשים

מחקר מיליון הנשים מנתח את המידע הבריאותי של יותר ממיליון נשים בנות 50 ויותר. המחקר נעשה בידי קבוצת חוקרים באוניברסיטת אוקספורד ובראשם דיים ולריה ברל. המחקר נערך בשיתוף שירותי הבריאות בבריטניה והאגודה לחקר הסרטן בבריטניה בסיוע מימון מהמועצה למחקר רפואי בבריטניה. המחקר נועד להאיר שאלות מהותיות הנוגעות לבריאותן של נשים בקבוצת הגיל הזו והוא אכן עמד ביעד זה, ולא זו בלבד, אלא שהחוקרים ממשיכים לתרום ממצאי המחקר לירחוני רפואה נחשבים.
אחת השאלות שנבדקו במחקר זה מתייחס להשפעות של הטיפול בהורמונים על בריאותן של נשים. המחקר מאשש את הממצאים שבקרב נשים אשר נוטלות הורמונים תהא שכיחות גבוהה יותר לפתח סרטן שד.
ממצאי מחקר מיליון הנשים, ביחד עם ממצאי הניסוי מארצות הברית [the whi trial] השפיעו על מדיניות הבריאות בבריטניה בכל הנוגע לטיפול הורמונאלי לנשים.
המחקר

בין השנים 1996 - 2001 הוזמנו יותר ממיליון נשים לבצע בדיקת שד רוטינית ב-66 מרכזים לבדיקת השד ברחבי בריטניה. ביחד עם ההזמנה לבדיקה, קיבלו הנשים שאלונים, שאותם התבקשו למלא עד למועד הבדיקה. בסביבות 70% מהנשים מילאו והשיבו את השאלונים והסכימו לקחת חלק במחקר. מחקר מיליון הנשים הוא המחקר הגדול ביותר מסוגו בעולם.
מטרות

מטרת המחקר לענות על השאלות:
אילו השפעות יש לטיפול הורמונלי המשלב אסטרוגן ופרוגסטוגן על הסיכון לחלות בסרטן שד?
האם סרטן שד בקרב נשים אשר קיבלו הורמונים או שנטלו גלולות למניעת היריון שונה בגודלו או ברמת הפולשנות שלו מסרטן שנמצא *בקרב נשים שמעולם לא השתמשו בהורמונים אלה?
כיצד משפיע טיפול הורמונלי על היעילות של בדיקות השד?
כיצד משפיע טיפול הורמונלי על התמותה מסרטן שד וממחלות אחרות?
מעקב אחר הנשים מצביע על כך שנשים המקבלות טיפול הורמונלי נמצאות בסיכון גדול יותר לחלות בסרטן שד מנשים שאינן מקבלות טיפול זה. לעומת זאת, נשים שקיבלו טיפול הורמונלי בעבר אינן נמצאות בסיכון גבוה יותר לחלות. המחקר גם הראה שהסיכון גבוה למי שמקבלות טיפול הורמונלי משולב של אסטרוגן ופרוגסטוגן מאשר בקרב מי שמקבלות טיפול באסטרוגן בלבד. נשים המקבלות טיפול משולב נמצאות בסיכון של פי שניים מאשר נשים ללא טיפול הורמונלי בעוד שנשים המקבלות טיפול באסטרוגן בלבד נמצאות בסיכון של פי 1.3. השימוש בטיפול הורמונלי גרם בעשור שבין 1993 - 2003 לתוספת תחלואה של כ-20,000 מקרים של סרטן השד בבריטניה.
ידוע שנשים בתקופת הבלות שלא עברו כריתת רחם נמצאות בסיכון גדול יותר לחלות בסרטן האנדומטריום (דופן הרחם) אם הן נוטלות טיפול באסטרוגן בלבד. מעקב אחר 700,000 נשים מהמחקר אישש זאת, ואף הראה שנשים הנוטלות טיבולון גם הן נמצאות בסיכון מוגבר לחלות בסרטן אנדו מטריאלי. לעומת זאת, בקרב נשים הנוטלות טיפול משולב (אסטרוגן ופרוגסטוגן) עשויה להיות אף ירידה בסיכון לחלות. השפעות אלו תלויות גם ב-BMI של הנשים: ההשפעות השליליות של טיבולון ואסטרוגן בלבד קשות יותר אצל נשים רזות ואילו ההשפעות החיוביות של אסטרטגן ופרוגסטוגן גדולות יותר אצל נשים שמנות.
טיפול הורמונלי וסרטן השחלות

תוצאות המחקר מראות על גידול קטן בסיכון לחלות בסרטן השחלות בקרב נשים הנוטלות הורמונים. ההוכחה לסיכון מוגבר זה מתבססת על ממצאים מ-948,576 נשים בגיל הבלות לאורך כ-5 שנים.
סיכון מוגבר זה לא נמצא בקרב נשים שנטלו הורמונים בעבר. לגבי נשים הנוטלות הורמונים בהווה נמצא כי בקרב כל 1,000 נשים המקבלות טיפול הורמונלי – 2.6 פיתחו סרטן בשחלות במהלך 5 שנים, לעומת 2.2 (מתוך 1,000) – אשר אינן נוטלות הורמונים. לא נמצא הבדל בין טיפול הורמונלי משולב או אסטרוגן בלבד וכן לא היה שוני בין הנוטלות את ההורמונים באופן אוראלי או באמצעות מדבקות.
תוצאות אלו הן שוות ערך למקרה אחד נוסף של סרטן השחלות על כל 2,500 נשים המקבלות הורמונים ומקרה מוות אחד נוסף על כל 3,300 נשים, הנוטלות הורמונים, במהלך 5 שנים.
מפרסמי המחקר טוענים כי יש לבדוק תוצאות אלו בהקשר של סיכונים ותועלות אחרות של הטיפול ההורמונאלי. בפרט בהתייחס להשפעה הכוללת של הטיפול ההורמונאלי על 3 סוגי הסרטן הנפוצים בקרב נשים: שד, רחם ושחלות. יחדיו שלושת סוגי הסרטן הלל מהווים 4 מתוך 10 מקרי סרטן בקרב נשים בבריטניה. על פי הממצאים, אצל נשים בגילאים 50–69, כ-19 מקרים של אחד מסוגי הסרטן הללו יתפתחו במהלך 5 שנים אצל כל 1,000 נשים שאינן מקבלות הורמונים, לעומת 31 מתוך 1,000 בקרב נשים אשר כן נוטלות הורמונים. הסיכון המוגבר מופיע בקרב נשים הנוטלות טיפול הורמונלי משולב.
השפעות מחקר מיליון הנשים

המודעות הציבורית לממצאי המחקר הובילו לשינויים התנהגותיים – בעיקר לירידה מהירה במרשמים לטיפול הורמונלי ברחבי אירופה וארצות הברית החל משנת 2003. בין השנים 2002–2005 הייתה ירידה של 50% במכירת הורמונים.
מחקרים עדכניים מורים כי מחקר מיליון הנשים מוסיף להשפיע על בריאותן והתנהגותן של נשים באירופה: ניכרת ירידה תלולה בסרטן שד, המיוחסת לירידה בשימוש בהורמונים.
ראו גם

גינקולוגיה
הערות שוליים

הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מחקר חתך

מחקר חתך (באנגלית: Cross-sectional study) הוא סוג של מחקר אפידמיולוגי, המתאר את המצב בנקודת זמן ספציפית אחת או במשך תקופה קצרה. במחקר זה, נתוני החשיפה נאספים יחד עם נתוני המחלה מבין מגוון אוכלוסיות, מקרים ותופעות. המידע לגבי החשיפה והתחלואה נאסף סימולטנית ולא ניתן לקבוע מה קדם למה.
מחקר חתך
זהו מחקר מסוג מחקר תצפית. במסגרת מחקר חתך, בוחרים מדגם מתוך אוכלוסייה מסוימת ומנסים לקבל מידע על תחלואה, חשיפה לגורמי סיכון (כולל מאפיינים דמוגרפיים, מאפיינים סביבתיים ומאפיינים תורשתיים) והקשר ביניהן.
מחקרי חתך מספקים תמונת מצב של התוצאה ואת המאפיינים הקשורים אליה בנקודה מסוימת בזמן ולא ניתן להסיק מהם מה קדם למה ומה הוביל למה. לדוגמה: ממחקר חתך אפשר להסיק שאנשים מעשנים משתעלים יותר, אך לא ניתן להסיק מהם שעישון גורם לשיעול או ששיעול גורם לעישון.
הגדרה

מחקר חתך מספק תמונת מצב של המשתנים הנכללים בו בנקודת זמן מסוימת, כאשר המטרה היא לראות כיצד משתנים אלו מיוצגים באוכלוסייה. ניתן לקבל מידע על הימצאות של מצבי בריאות ושל גורמי סיכון, לנתח את הקשר בין גורם הסיכון או החשיפה לבין תחלואה ולבטא את עוצמת הקשר באופן כמותי. הם נערכים בדרך כלל כדי להעריך את שכיחות תוצאה של משתנה מסוים עבור אוכלוסייה נתונה לצורך תכנון בריאות הציבור ולהערכת יעילות שירותי הבריאות. כמו כן במקרים רבים מחקר חתך יהיה מחקר "גישוש" (exploratory) שבו נבחנות לראשונה היפותזות על קשר בין חשיפה ותוצאה.
תחילה מגדירים את האוכלוסייה אותה רוצים לבדוק, למשל תושבי מדינת ישראל. לאחר מכן אוספים נתונים על חשיפה לגורם סיכון מסוים, למשל עישון וכן אוספים מידע לגבי תחלואה במחלה מסוימת למשל סרטן ריאות. במחקר משתתפים 4 קבוצות של אנשים: אנשים שהם לא מעשנים (לא חשופים) ולא חולים בסרטן ריאות, אנשים שהם לא מעשנים אך חולים בסרטן ריאות, אנשים שמעשנים אבל לא חולים בסרטן ריאות וכן אנשים שהם מעשנים וחולים בסרטן ריאות. לאחר אספת כל הנתונים, ניתן כעת לבדוק את הקשר בין עישון לבין סרטן ריאות.
בדרך כלל בודקים נתוני המצאות ולכן למחקרי חתך קוראים גם מחקרי המצאות. סקרים הם סוג של מחקרי חתך.
מחקרי חתך לא יכולים לספק מידע מובהק על יחסי סיבה ותוצאה. הסיבה לכך היא שמחקרים אלו נותנים תמונת מצב של רגע נתון (יום, שבוע, חודש מסוים), לא רואים מה קדם למה-מה הסיבה ומה התוצאה. לכן, אנחנו לא יכולים לדעת בוודאות אם יש קשר סיבתי בין החשיפה לתוצאה.
ניתן בעזרת מחקרי חתך גם לעלות השערות מחקריות חדשות בהתבסס על קשרים בין משתני חשיפה ונתוני המצאות, נחשב כמחקר hypothesis generated. אך לא ניתן לבחון השערות אטיולוגיות שכן אלו דורשות נתוני היארעות.
מכיוון שמדובר בסוג של מחקר תצפית, יש לקחת בחשבון את הטיות האפשריות וכן ערפלנים שיכולים לבלבל.
מחקר חתך נחלק לשניים:
מחקר חתך תיאורי- כמה חולים עם שפעת הגיעו למרפאה היום
מחקר חתך אנליטי- כמה אנשים עם שפעת הגיעו היום למרפאה ולכמה מהם יש לחץ דם גבוה. במחקר חתך אנליטי החוקר רוצה להעמיק ולענות את השאלה למה- למה החולים בשפעת הגיעו היום למרפאה.
מדדי קשר

מדד קשר במחקר חתך:
במדד הקשר אנו מחפשים את יחס השיעורים של הימצאות נקודתית= (point prevalence rate ratio (PRR. היכולת של מדד זה להעריך את הסיכון היחסי של החשיפה לגרום לתוצאה הוא פונקציה של יחס בין ההיארעות להימצאות נקודתית.
נחשב את שיעור ההימצאות:
(prevalence odds = point prevalence(pp) / (1-pp
(incidence X duration= point prevalence(pp) / (1-pp
point prevalence(pp) = (1-pp) X incidence X duration
כלומר,
Prev=qXDurX(1-Prev)
'Prev'- הימצאות נקודתית ((point prevalence (pp)
'q'- היארעות (incidence)
'Dur'- משך המחלה (duration)
סימן לנוכחות או היעדר של חשיפה מסומן על ידי + או - בהתאמה.
+prev - הימצאות נקודתית של המחלה בקרב החשופים
-prev - הימצאות נקודתית של המחלה בקרב הלא חשופים
מכיוון שאחד המרכיבים של הנוסחה הזאת (-q+/q) הוא הסיכון היחסי, ניתן לכתוב משוואה זו כך:
ככל שההבדל בין החשופים והלא חשופים הוא גדול יותר, כלומר יותר חשופים החולים במחלה מאשר לא חשופים, כך נקבל PRR גדול יותר המצביע על סיכון יחסי של החשיפה לגרום לתוצאה.
יתרונות

באמצעות סוג מחקר זה, ניתן לחקור התנהגויות מוקדמות ומאוחרות בלי להמתין עד שקבוצת המחקר תגדל ותתפתח.
זול יחסית
מהיר
ניתן להעריך שכיחות התוצאה באוכלוסייה
ניתן להעריך תוצאות רבות וגורמי סיכון
אין אובדן של משתתפים תוך כדי מעקב
חסרונות

הם מוגבלים בשל העובדה כי מחקר זה מבוצע בנקודת זמן אחת ולא יכול לתת אינדיקציה של השתלשלות אירועים: האם חשיפה התרחשה לפני, אחרי או במהלך הופעת תוצאת המחלה.
אינו תבנית מתאימה לחקר מחלה נדירה או מחלה עם מהלך קצר
אינו מודד באופן ישיר את הסיכון לפתח מחלה שכן לכך נדרשים נתוני היארעות.
לא ניתן להסיק סיבתיות- הקשר שבין החשיפה (סיבה) והמחלה (תוצאה) אינו ניתן להוכחה
לעיתים מקבלים תוצאות שונות כאשר בוחרים פרק זמן אחר